Predošlá inštalácia nebola dokončená. To sa stáva, ak sa preruší pripojenie na Internet v priebehu preberania súborov. Je možné pokračovať v inštalácii z miesta posledného úspešného prevzatia položky inštalácie.

Ak si zvolíte Pokračovať v inštalácii, inštalačný program použije vaše voľby z predošlej inštalácie a pokúsi sa pokračovať v inštalácii z miesta posledného úspešného prevzatia položky alebo inštalácie.


Ak si zvolíte Inštalovať – Typická súprava súčastí, inštalačný program nainštaluje prehľadávač a typické zložky potrebné na zobrazovanie stránok WWW. Ak inštalačný program spúšťate prostredníctvom ISP (poskytovateľ služieb siete Internet) alebo z podnikovej siete intranet, správca siete môže doplniť ďalšie potrebné alebo odporúčané súčasti pre služby siete Internet.

Ak si zvolíte možnosť Minimálna inštalácia alebo prispôsobiť prehľadávač, inštalačný program zobrazí dialógové okno, v ktorom môžete určiť, kam sa nainštalujú programy Internet Explorer a Internet Tools, zvoliť si súčasti, ktoré sa majú nainštalovať, a prečítať si popis jednotlivých zložiek.

Ak budete neskôr potrebovať ďalšie zložky za účelom prezerania a zobrazovania položiek WWW, zobrazí sa výzva, aby ste potrebné súčasti prevzali. Ak budete chcieť nainštalovať ďalšie súčasti, môžete to urobiť kedykoľvek bez toho, aby ste museli preinštalovať celé programy Internet Explorer a Internet Tools.


V okne Možnosti súčastí si môžete zvoliť, kam sa majú nainštalovať programy Internet Explorer a Internet Tools, a ktoré súčasti sa majú nainštalovať.

Ak si zvolíte typ inštalácie Minimálna, Typická alebo Úplná, zobrazí sa zoznam súčastí prislúchajúcich tomuto typu inštalácie. Ak do tohto zoznamu pridáte alebo z neho odstránite súčasti, inštalácia sa zmení na typ Vlastná inštalácia.

Ak chcete zobraziť popis súčasti, kliknite na ňu v zozname. Ak sa niektorá položka v zozname zobrazuje tučným písmom, potom je už na počítači nainštalovaná jej najnovšia dostupná verzia. Ak je súčať zobrazená nevýrazne, potom je už nainštalovaná novšia verzia, než tá, ktorá je k dispozícii pre túto inštaláciu.

Poznámka: Kliknutím na tlačidlo Spresniť môžete uchovať predošlú verziu programu Internet Explorer, prevziať súbory bez potreby inštalovať, a zároveň uchovať nastavenia pre príslušné typy súborov, ktoré sa používajú na zobrazenie stránok WWW, adresy siete Internet a obsah médií.


V okne Možnosti prevzatia môžete určiť, kam chcete umiestniť prevzaté inštalačné súbory. Umiestniť ich môžete na svoj počítač alebo na sieťový disk.

Môžete si zvoliť aj operačný systém, ktorý chcete používať (napr.: Windows 95). Inštalačný program predvolene vyberie ten operačný systém, ktorý je na počítači práve spustený. Ak preberáte inštalačné súbory na sieťový disk, potrebujete prevziať aj súbory potrebné pre operačný systém, na ktorom budú spúšťané programy Internet Explorer a Internet Tools. Ak potrebujete prevziať inštalačné súbory pre viac ako jeden operačný systém, musíte prevziať súbory pre každý operačný systém osobitne a uložiť ich do osobitného adresára.


Inštalačný program môže preberať programy z mnohých lokalít v sieti Internet. Inštalačný program vyberie oblasť podľa vašej aktuálnej lokality a používanej verzie systému Windows.

Ak inštalačný program nemôže nadviazať spojenie s pôvodne určenou lokalitou, pokúsi sa pripojiť na iné lokality v tej istej oblasti.

Pokúste sa prostredníctvom vášho aktuálneho prehľadávača pripojiť na lokalitu http://www.microsoft.com/ alebo na preberací server správcu systému.


Inštalačný program nemôže pokračovať, lebo na disku nie je dosť miesta pre vybratú inštaláciu.

Ak inštalujete programy Internet Explorer a Internet Tools (teda ak iba nepreberáte súbory), inštalačný program potrebuje miesto na disku nielen na prevzatie inštalačných súborov, ale aj na úplnú inštaláciu.

Informácie o tom, ako získať miesto na disku, nájdete pod heslom „voľné miesto na disku, zväčšenie“ v Pomocníkovi pre systém Windows. Taktiež môžete zmeniť nastavenia inštalačného programu len na preberanie a potom nainštalovať programy Internet Explorer a Internet Tools na inú diskovú jednotku.


Inštalačný program nemôže uložiť informácie o vašej predošlej konfigurácii. Môžete pokračovať v inštalácii, ale programy Internet Explorer 5 a Internet Tools nebudete môcť po dokončení inštalácie odinštalovať.


Inštalačný program nenašiel v inštalačnom priečinku niektoré súbory. Tieto súbory sa mohli vynechať pri kopírovaní inštalačných súborov z iného systému, alebo boli omylom odstránené.


Viaceré systémové súbory operačného systému Windows sa aktualizujú, a preto na dokončenie inštalácie musíte disponovať právami správcu. Ak nemáte tieto práva, mali by ste sa spojiť so správcom systému.


Počas inštalácie programov Internet Explorer a Internet Tools sa Inštalátor pokúsil spojiť s rôznymi preberacími lokalitami, ale kvôli problémom so sieťou sa nemohol pripojiť. Pokúste sa nainštalovať program Internet Explorer v čase menšej premávky, napríklad skoro ráno alebo neskoro v noci.

Taktiež je možné, že spojenie s poskytovateľom internetových služieb nie je funkčné.

Keď sa znovu pripojíte na Internet, kliknite na tlačidlo Pokračovať v inštalácii a inštalačný program bude pokračovať z miesta prerušenia inštalácie.


Zdá sa, že inštalačné súbory sú v poriadku, ale inštalácia zlyhala. Zatvorte všetky programy a skúste program inštalovať odznova. Ak to stále nejde, obráťte sa na službu technickej podpory spoločnosti Microsoft.


Niektoré súčasti sa nainštalovali nesprávne. Skontrolujte zoznam chýb, či niektoré z nenainštalovaných položiek nie sú žiadúce pre udržanie základných funkcií prehľadávača siete WWW. Ak momentálne nie sú žiadúce, môžete inštalačný program spustiť znova neskôr. Inštalačný program sa pokúsi nainštalovať tie položky, ktoré boli nainštalované nesprávne.

Niektoré súčasti sa mohli nainštalovať nesprávne z dôvodu nedostatku voľného miesta na disku alebo kvôli chybám počas preberania súborov. Niektoré položky môžu byť tiež závislé na správnej inštalácii príbuzných súčastí.


V inštalácii môžete pokračovať, iba ak potvrdíte súhlas či nesúhlas s licenčnou zmluvou. Ak s ňou nesúhlasíte, inštalácia programu sa ukončí. Žiadne z tlačidiel nie je predvolené, preto ak nekliknete na jedno z nich, nebudete môcť kliknúť na tlačidlo Ďalej.


Proxy server slúži ako bezpečnostná bariéra medzi vnútornou sieťou (intranetom) a Internetom. Zabraňuje tomu, aby iní používatelia siete Internet získali prístup k dôverným informáciám vo vašej vnútornej sieti alebo vo vašom počítači. Inštalačný program nemusí vedieť určiť nastavenia proxy servera.

Pripojiť cez proxy server – určuje, či sa chcete pripojiť na Internet cez proxy server na lokálnej sieti (LAN).

Adresa – miesto na zadanie adresy proxy servera, ktorý chcete použiť na získanie prístupu na Internet.

Port – sem môžete napísať číslo portu proxy servera, ktorý chcete použiť na získanie prístupu na Internet. Veľa proxy serverov používa číslo portu 80.


Inštalačné súbory, ktoré inštalujete, neobsahujú súbory potrebné na inštaláciu jednej alebo viacerých vybratých súčastí.

Pri preberaní inštalačných súborov bolo vybratých menej súčastí. Prevzali sa iba súbory potrebné pre tieto súčasti. Ak máte prístup na Internet, môžete prevziať aj zvyšok potrebných súborov.

Ak chcete nainštalovať všetky vybraté zložky a máte prístup na Internet, kliknite na tlačidlo Áno.

Ak prístup na Internet nemáte, kliknite na tlačidlo Nie. Potom zrušte začiarknutie niektorých súčastí a skúste to znova. Ak stále nemôžete nainštalovať požadované súčasti, obráťte sa na správcu siete, aby ste zistili, ktoré súčasti sú už k dispozícii, alebo ho požiadajte, aby ich bolo k dispozícii viac.


Inštalačný program nemôže prevziať potrebné súbory. Môže to byť preto, že lokalita WWW, ku ktorej ste pripojení, je príliš zaneprázdnená, že pripojenie k sieti Internet je pomalé, alebo je porucha vo vašom pripojení na poskytovateľa služieb siete Internet (ISP).

Skúste sa pripojiť znova neskôr, keď bude lokalita siete Internet menej zaneprázdnená, alebo keď bude pripojenie lepšie, aby ste dokončili preberanie súborov.


Ak máte na použitie na stránkach WWW, na adresách siete Internet alebo na mediálny obsah predvolené iné programy, začiarknite políčko Nepriraďovať typy súborov. Stále však môžete použiť ľubovoľný program na otváranie súborov tých typov, ktoré sa s ním obvykle spájajú. Najprv otvoríte program a potom otvoríte súbor v rámci programu.

Ak chcete na tomto počítači spúšťať obe verzie programu, Internet Explorer 5 aj Internet Explorer 4, začiarknite políčko Kompatibilita.

Program Internet Explorer 5 môžete spúšťať ako obvykle. Predošlé verzie programu nájdete aj v skupine Internet Explorer: Kliknite na ponuku Štart (Start), presuňte kurzor na Programy (Programs), ukážte na Internet Explorer a kliknite na predošlú verziu programu Internet Explorer ver.4.

Poznámka: Spustenie programu Internet Explorer 4 v kompatibilnom režime je určené len na účely testovania a hodnotenia. Kompatibilný režim by ste nemali používať na riadne prehľadávanie. Taktiež by ste nemali používať program Internet Explorer 4 v kompatibilnom režime na získavanie aktualizácií produktov, keďže aktualizácie programu Internet Explorer 4 môžu poškodiť inštaláciu programu Internet Explorer 5.

Ak chcete prevziať len súbory potrebné na inštaláciu vybratých zložiek a dokončiť inštaláciu neskôr, začiarknite políčko Len prevziať. Inštaláciu zložiek potom môžete spustiť neskôr bez potreby pripojiť sa na sieť Internet.


Inštalačný program sa nemohol spojiť s preberacou lokalitou spoločnosti Microsoft alebo s preberacím serverom správcu systému, a preto nebolo možné získať súbor s pokynmi k inštalácii. Túto situáciu mohlo spôsobiť nesprávne nastavenie proxy servera, zaťažený Internet alebo iné problémy s aktuálnym prehľadávačom siete WWW.

Pomocou aktuálneho prehľadávača by ste mali potvrdiť možnosť pripojenia na Internet cez pripojenie na lokalitu http://www.microsoft.com/ alebo na preberací server správcu systému.